Wendyhuisies brand af – 'alles was binne 'n paar minute weg' | Netwerk24
Wendyhuisies brand af – 'alles was binne 'n paar minute weg'
Deur Nasifa Sulaiman 09 Julie 2018 06:00
Die toneel van die brand wat drie informele strukture en 'n woonstel in Riverview verwoes het.
Die reuk van rook hang dik in die lug.
Aisha Hendricks en Isaac Swarts sit in die donker met net 'n kersie om hulle in die nat, yskoue weer warm te hou.
Die wendy waarin hulle in Riverview gewoon het, is die afgelope naweek in 'n brand vernietig.
Volgens die Breedevallei-munisipaliteit (BVM) is drie informele strukture en 'n woonstel by die H-blok Saterdagoggend vroeg deur 'n brand verwoes.
"Ons het alles verloor. Dis niks lekker nie, dis hartseer," sê Hendricks.
Hendricks, wat in een van drie wendyhuisies agter die H-blok-woonstel gebly het, het Vrydag omstreeks 03:00 opgestaan om die badkamer te gebruik toe hulle die vlamme sien.
"Ons het geslaap. Isaac het opgestaan toe hy rook ruik. Hy het my wakker gemaak. Toe ons buite kom, was die vlamme al hoog. Hier is drie wendyhuisies agter die woonstel. Ons bly in die eerste een en dis die middelste een wat eerste aan die brand geraak het. Alles was binne 'n paar minute weg," sê Hendricks.
Die brand het al drie wendyhuisies sowel as die onderste woonstel in die
Hendricks sê sy is nie seker hoe die brand begin het nie. "Dit kon 'n kortsluiting gewees het, maar ons is nie eintlik seker nie," sê sy.
"Die onderste woonstel het die ergste gebrand. By die boonste woonstelle is dit net die vensters wat gebars het," sê Hendricks.
Volgens Hendricks bly hulle intussen in 'n kamer in die donker woonstel. Die ander slagoffers het by familie of vriende gaan bly. Sy sê sy weet nie wat hulle gaan doen nie. "Ons probeer nog verwerk wat gebeur het. Dis 'n groot skok," voeg sy by.